राज्य स्तरीय सिंधी सम्मेलन पुष्कर में
ब्यावर| भारतीयसिंधु सभा के तत्वावधान में राज्य स्तरीय सिंधी पंचायत (मुखी) सम्मेलन 26 और 27 दिसंबर को पुष्कर में आयोजित किया जाएगा। सम्मेलन के संयोजक और भारतीय सिंधु सभा के प्रदेश महामंत्री महेंद्र तीर्थानी ने बताया कि सम्मेलन में उद्घाटन और समापन सत्र के अलावा तीन सत्र आयोजित किए जाएंगे। इनमें समाज उत्थान के लिए अलग-अलग विषयों पर चर्चा की जाएगी। जिसमें प्रमुख विषय सिंधी पंचायतों के गठन का उद्देश्य एवं कार्य पद्धति, सिंधी महिला, युवा एवं बुजुर्गों की समस्याओं पर विचार और पंचायतों की भूमिका, सिंधी समाज की मजबूती के लिए कार्यक्रम एवं विचार तथा सिंधी पंचायतों के समक्ष समस्या रखी जाएंगी। जिला संगठन मंत्री नरेंद्र नरेश ने बताया कि प्रदेश पदाधिकारियों द्वारा प्रदेशभर में प्रवास कर सभी पंचायतों को जोड़ने का प्रयास किया जाएगा। सभी प्रतिनिधियों को झूलेलाल घाट पुष्कर पर सामूहिक पूजा के साथ अजमेर स्थित सिंधुपति महाराज दहारसेन स्मारक के अवलोकन के साथ आराध्य देवी हिंगलाज माता की पूजा कराई जाएगी।
hin_Deva hin_Deva